CELEX: 32006R1642
Language: fi
Date: 2006-11-07 00:00:00
Title: Komission asetus (EY) N:o 1642/2006, annettu 7 päivänä marraskuuta 2006 , neuvoston asetuksen (EY) N:o 51/2006 muuttamisesta ICES-alueiden IIa (EY:n vedet) ja IV (EY:n vedet) kilohailikannan saalisrajoitusten osalta

8.11.2006   
            
            
               FI
            
            
               Euroopan unionin virallinen lehti
            
            
               L 308/5
            
         
      KOMISSION ASETUS (EY) N:o 1642/2006,
   annettu 7 päivänä marraskuuta 2006,
   neuvoston asetuksen (EY) N:o 51/2006 muuttamisesta ICES-alueiden IIa (EY:n vedet) ja IV (EY:n vedet) kilohailikannan saalisrajoitusten osalta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2006, 22 päivänä joulukuuta 2005 annetun neuvoston asetuksen (EY) N:o 51/2006 (1) ja erityisesti sen 5 artiklan 7 kohdan,
   sekä katsoo seuraavaa:
   
               (1)
            
            
               ICES-alueiden IIa (EY:n vedet) ja IV (EY:n vedet) kilohailikannan saalisrajoituksista säädetään väliaikaisesti asetuksen (EY) N:o 51/2006 liitteessä I A.
            
         
               (2)
            
            
               Mainitun asetuksen 5 artiklan 7 kohdan mukaan komissio voi tarkistaa saalisrajoituksia tieteellis-teknis-taloudellisen kalastuskomitean (STECF) vuoden 2006 ensimmäisen vuosipuoliskon aikana keräämien tieteellisten tietojen perusteella.
            
         
               (3)
            
            
               Kun otetaan huomioon vuoden 2006 ensimmäisen vuosipuoliskon aikana kerätyt tieteelliset tiedot, kilohailin saalisrajoituksia asianomaisilla alueilla olisi pienennettävä.
            
         
               (4)
            
            
               Asetusta (EY) N:o 51/2006 olisi siksi muutettava vastaavasti.
            
         
               (5)
            
            
               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 51/2006 liite I A tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä marraskuuta 2006.
      
         
            Komission puolesta
         
         Joe BORG
         
         
            Komission jäsen
         
      
   
   
      (1)  EUVL L 16, 20.1.2006, s. 1. Asetus sellaisena kuin se on muutettuna asetuksella (EY) N:o 1591/2006 (EUVL L 296, 26.10.2006, s. 1).
   
      LIITE
      Muutetaan asetuksen (EY) N:o 51/2006 liite I A seuraavasti:
      Korvataan kilohailikantaa alueella IIa (EY:n vedet) ja IV (EY:n vedet) koskeva kohta seuraavasti:
      
         
                     
                                 ”Laji
                              
                              
                                 :
                              
                              
                                 Kilohaili
                                 
                                    Sprattus sprattus
                                 
                              
                           
                  
                     
                                 Alue
                              
                              
                                 :
                              
                              
                                 IIa (EY:n vedet), IV (EY:n vedet)
                                 SPR/2AC4-C
                              
                           
               
                     Belgia
                  
                  
                     1 787
                  
                  
                     Varo-TAC.
                     Sovelletaan asetuksen (EY) N:o 847/96 3 artiklaa.
                     Sovelletaan asetuksen (EY) N:o 847/96 4 artiklaa.
                     Sovelletaan asetuksen (EY) N:o 847/96 5 artiklan 2 kohtaa.
                  
               
                     Tanska
                  
                  
                     141 464
                  
               
                     Saksa
                  
                  
                     1 787
                  
               
                     Ranska
                  
                  
                     1 787
                  
               
                     Alankomaat
                  
                  
                     1 787
                  
               
                     Ruotsi
                  
                  
                     1 330 (1)
                     
                  
               
                     Yhdistynyt kuningaskunta
                  
                  
                     5 898
                  
               
                     EY
                  
                  
                     155 840
                  
               
                     Norja
                  
                  
                     10 000 (2)
                     
                  
               
                     Färsaaret
                  
                  
                     9 160 (3)
                     
                  
               
                     TAC
                  
                  
                     175 000
                  
               
      
         (1)  Tuulenkala mukana luettuna.
      
         (2)  Voidaan pyytää vain alueella IV (EY:n vedet).
      
         (3)  Tämä määrä voidaan kalastaa alueilla IV ja VI a linjan 56° 30' N pohjoispuolella. Kiintiö sisältää suurimman sallitun sivusaaliin, joka on 1 832 tonnia silliä. Jos tämä sivusaaliskiintiö on käytetty loppuun, Färsaarten kalastus alle 32 mm:n silmäkoon verkoilla kielletään yhteisön vesillä. Mustakitaturskan sivusaaliit lasketaan alueille VI a, b ja VII vahvistettuun mustakitaturskakiintiöön.”